**ELŐTERJESZTÉS**

**Szombathely Megyei Jogú Város Közgyűlésének** **Gazdasági és Jogi Bizottságának 2021. december 13-i ülésére**

**Javaslat a Szalézi templom lépcsőjének felújítására és akadálymentesítésére vonatkozó támogatási szerződés módosítására**

Szombathely Megyei Jogú Város Önkormányzata az önkormányzat 2019. évi költségvetéséről szóló 5/2019. (IV.1.) önkormányzati rendelet 18. számú mellékletében meghatározott „Szalézi templom-lépcső felújítás” tételsor terhére, egyszeri támogatásként 35.000.000,- Ft összeget biztosított a Szent Kvirin Szalézi Plébánia (9700 Szombathely, Szalézi tér 7.) részére a Szalézi templom lépcsőjének felújításához és akadálymentesítéséhez. Támogatott 19.191.757,- Ft támogatási összegről az elszámolást 2020. évben benyújtotta. A 136/2020. (XII.16.) PM sz. határozat alapján a fennmaradó 15.808.243,- Ft támogatási összeget a Támogatott – mivel az arra vonatkozó elszámolási kötelezettségét határidőben nem teljesítette - visszafizette az önkormányzat részére, ugyanakkor ugyanebben a határozatban a Támogatott részére – igazolási kérelme alapján - a beruházás befejezéséhez a visszafizetett összeg mértékéig támogatást biztosítottam. Erre az összegre vonatkozóan a szerződés 54022-3/2021. iktatószámon, 2021. április 7. napján aláírásra került, a támogatási szerződésben legkésőbbi elszámolási határidőként 2021. december 16. napját követő 60. nap került megjelölésre. Csány Péter Plébános Úr a határidő lejártát megelőzően a kivitelezés során felmerült, előre nem látható körülményekre, valamint a kialakult járványhelyzetre tekintettel kérte az elszámolási határidő fél évvel történő meghosszabbítását.

Az önkormányzati forrásátadásról szóló 47/2013. (XII.4.) önkormányzati rendelet 6. § (4) bekezdése alapján az elszámolási határidő a Támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb 6 hónap időtartamra a támogatást biztosító önkormányzati szerv döntése alapján meghosszabbítható.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. december „ ”**

**/: Dr. Horváth Attila :/**

**HATÁROZATI JAVASLAT**

**….…./2021. (XII.13.) GJB. számú határozat**

1. A Gazdasági és Jogi Bizottság az SZMSZ 51. § (3) bekezdés 7. pontja alapján az önkormányzati forrásátadásról szóló 47/2013. (XII.4.) önkormányzati rendelet 6. § (4) bekezdésében foglaltak, továbbá a szervezet indokai alapján javasolja a Közgyűlésnek, hogy a Szent Kvirin Szalézi Plébánia (9700 Szombathely, Szalézi tér 7.) részére, az 54022-3/2021. iktatószámú támogatási szerződésben biztosított 15.808.243,- Ft összegű támogatás elszámolási határideje 6 hónappal kerüljön meghosszabbításra.

2. A Bizottság egyetért azzal, hogy a Közgyűlés felhatalmazza a Polgármestert a szerződés módosításának aláírására.

**Felelősök:** Dr. Nemény András, polgármester

Dr. Horváth Attila, alpolgármester

Horváth Soma, alpolgármester

Dr. Károlyi Ákos, jegyző

Bokányi Adrienn a Gazdasági és Jogi Bizottság elnöke

(a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője)

**Határidő:** Közgyűlés decemberi ülése